Γνώσεις Εκπαιδευτικών Πρωτοβάθμιας Εκπαίδευσης για τη Διαταραχή Ελλειμματικής Προσοχής-Υπερκινητικότητας στο Δημοτικό Σχολείο
Creators: name: Χατζηαγοράκης, Δημήτριος Γεωργίου
Publisher: name: Aristotle University of Thessaloniki
Year: 2015
Subjects: Διαταραχή ελλειμματικής προσοχής- Υπερκινητικότητα
Δάσκαλοι
Γνώσεις ΔΕΠ-Υ
attention deficit hyperactivity disorder
primary school teachers
Knowledge of ADHD

description: Τα παιδιά περνούν ένα μεγάλο μέρος της καθημερινότητάς τους στο χώρο του σχολείου με αποτέλεσμα οι δάσκαλοι να είναι συνήθως οι πρώτοι που αντιλαμβάνονται τις δυσκολίες των μαθητών τους. Μία από τις πιο συχνές διαταραχές της σχολικής ηλικίας είναι η Διαταραχή Ελλειματικής Προσοχής- Υπερκινητικότητας (ΔΕΠ-Υ), κάτι που σημαίνει ότι είναι πολύ πιθανό σε κάθε σχολική τάξη να υπάρχει ένας τουλάχιστον μαθητής με αυτή τη διαταραχή. Το σχολείο και η αίθουσα διδασκαλίας είναι οι χώροι στους οποίους γίνεται για πρώτη φορά αντιληπτή η διαταραχή, λόγω των ιδιαίτερων απαιτήσεων για συγκέντρωση, προσοχή και αυτοέλεγχο. Ο ρόλος του εκπαιδευτικού στην έγκαιρη αναγνώριση της διαταραχής είναι καθοριστικός για την άμεση αντιμετώπισή της καθώς σε συνεργασία με ειδικούς, μπορεί να σχεδιάσει κατάλληλα προγράμματα παρέμβασης. Σκοπός της παρούσας μελέτης είναι να διερευνήσει τις γνώσεις των εκπαιδευτικών πρωτοβάθμιας εκπαίδευσης για τη ΔΕΠ-Υ μέσα από την ανάλυση των επιδόσεών τους σε τρεις κλίμακες : α) τα γενικά χαρακτηριστικά γνωρίσματα, β) τα συμπτώματα και γ) την αντιμετώπιση. Στην έρευνα συμμετείχαν 154 εκπαιδευτικοί (68 άνδρες και 86 γυναίκες) με την πλειοψηφία τους να ανήκει στην ηλικιακή κατηγορία των 46 – 55 ετών, από τις 7 Διευθύνσεις Πρωτοβάθμιας Εκπαίδευσης της Περιφερειακής Διεύθυνσης Εκπαίδευσης Κεντρικής Μακεδονίας. Ο αριθμός των ερωτηματολογίων που διανεμήθηκαν σε καθεμιά από τις επτά Διευθύνσεις, υπολογίστηκε έτσι, ώστε ποσοστιαία να αντιστοιχεί στην αναλογία των σχολείων της κάθε Διεύθυνσης Π.Ε. επί του συνολικού πλήθους όλων των Δημοτικών Σχολείων της Περιφερειακής Δ/νσης Εκπ/σης Κεντρικής Μακεδονίας. Το εργαλείο, που χρησιμοποιήθηκε στην παρούσα έρευνα είναι το KADDS, (Τhe Knowledge of Attention Deficit Disorders Scale), (Sciutto, Terjesen&amp;Bender-Frank, 2000). Το KADDS αποτελεί μια κλίμακα, εκτίμησης 36 προτάσεων, που χρησιμοποιεί το σχήμα: Σωστό: (σ), Λάθος: (λ) ή Δε γνωρίζω (δξ) σε κάθε πρόταση . Η κλίμακα αρχικά αναπτύχθηκε από τους Sciutto και Feldhamer (1994), για να αξιολογήσει τις γνώσεις των γονέων, των δασκάλων και των επαγγελματιών ψυχικής υγείας, σε σημαντικές περιοχές σχετικές με τη Διαταραχή Ελλειμματικής Προσοχής - Υπερκινητικότητας, όπως τα γενικά χαρακτηριστικά γνωρίσματα, τα συμπτώματα/διάγνωση και την αντιμετώπιση/παρέμβαση. Η στατιστική ανάλυση της έρευνας έδειξε ότι το συνολικό ποσοστό των σωστών απαντήσεων που συγκέντρωσαν οι εκπαιδευτικοί στην κλίμακα αξιολόγησης γενικών γνώσεων για τη ΔΕΠ-Υ ήταν 46%. Ειδικότερα για τα χαρακτηριστικά της ΔΕΠ-Υ γνωρίζει το 33,7%, για τα συμπτώματα το 72,7%, ενώ για την αντιμετώπιση της διαταραχής γνωρίζει μόνο το 31,2% των δασκάλων. Από τα αποτελέσματα της έρευνας φαίνεται πως οι γνώσεις των δασκάλων για τη ΔΕΠ-Υ είναι ανεπαρκείς. Περισσότερο φάνηκε να γνωρίζουν για τα συμπτώματα της διαταραχής και λιγότερα για την αντιμετώπισή της. Τα ευρήματα της παρούσας έρευνας δείχνουν την ανάγκη της συνεχούς επιμόρφωσης των εκπαιδευτικών για τη ΔΕΠ-Υ, δίνοντας έμφαση σε τομείς που έχουν να κάνουν με την αντιμετώπιση της διαταραχής.
description: Children spend much of their everyday life at school so that teachers are often the first to understand the difficulties of their students. One of the most common disorders of schoolchildren is the Attention Deficit Hyperactivity Disorder (ADHD), which means it is expected in almost every classroom to have at least one student with this disorder.The school and the classroom are places where for the first time perceived the disorder, given the specific requirements for concentration, attention and self-control. The teacher's role in the early identification of the disorder is crucial to immediately address as in cooperation with experts can design appropriate intervention programs.The purpose of this study is to investigate the knowledge of primary school teachers for ADHD through the analysis of their performance in three scales: a) general features, b) symptoms and c) addressing. The sample consisted of 154 teachers (68 men and 86 women) with the majority of them belong to the age group of 46-55 years, from 7 Primary Education Directorates of the Regional Directorate of Education of Central Macedonia.The number of questionnaires distributed in each of the seven directorates, so calculated, that percentage corresponds to the proportion of schools in each Directorate in the total number of all primary schools of the Regional Directorate of Education of Central Macedonia. The tool used in this research is the KADDS, (Τhe Knowledge of Attention Deficit Disorders Scale), (Sciutto, Terjesen &amp; Bender-Frank, 2000). The KADDS is a scale assessing 36 proposals, that uses shape: True: (σ) Incorrect: (λ) or Do not know (δξ) on each proposal. The scale originally developed by Sciutto and Feldhamer (1994), to evaluate the knowledge of parents, teachers and mental health professionals in important areas of the Attention Deficit Hyperactivity Disorder (ADHD), as general features, symptoms / diagnosis and treatment / intervention. Statistical analysis of the survey showed that the overall percentage of correct answers obtained by the Teachers of general knowledge assessment scale for ADHD was 46%. In particular the characteristics of ADHD knows 33.7% for symptoms 72.7%, while for the treatment of the disorder known only 31.2% of teachers.From the survey results it appears that the knowledge of teachers for ADHD is inadequate. Most seemed to know about the symptoms of the disorder and fewer about its treatment. The findings of this study indicate the need for continuing education of teachers for ADHD, focusing on areas that have to do with the treatment of the disorder.